CELEX: 62009TJ0246
Language: ro
Date: 2012-06-13 00:00:00
Title: Hotărârea Tribunalului (camera a treia) din 13 iunie 2012. # Conseil scientifique international pour le développement des îles (Insula) împotriva Comisiei Europene. # Clauză compromisorie - Contracte de finanțare a unor proiecte de cercetare și de dezvoltare - Contracte MEDIS și Dias.Net - Absența unor justificative și neconformitatea unei părți din cheltuielile declarate cu stipulațiile contractuale - Reținerea unei sume destinate unui alt cocontractant - Rambursarea sumelor plătite - Inadmisibilitatea parțială a acțiunii - Cerere reconvențională a Comisiei - Nepronunțare parțială asupra fondului cererii reconvenționale. # Cauza T-246/09.

Hotărârea Tribunalului (Camera a treia) din 13 iunie 2012 — Insula/Comisia
      (Cauza T-246/09)
      „Clauză compromisorie — Contracte de finanțare a unor proiecte de cercetare și de dezvoltare — Contracte MEDIS și Dias.Net — Absența unor justificative și neconformitatea unei părți din cheltuielile declarate cu stipulațiile contractuale — Reținerea unei sume destinate unui alt cocontractant — Rambursarea sumelor plătite — Inadmisibilitate parțială a acțiunii — Cerere reconvențională a Comisiei — Nepronunțare parțială asupra fondului cererii reconvenționale”
      1.                     Procedură jurisdicțională — Sesizarea Tribunalului în temeiul unei clauze compromisorii — Contract care prevede o asistență
            financiară comunitară pentru o acțiune de dezvoltare și cercetare — Cerere de rambursare a anumitor cheltuieli — Cerere de
            daune interese — Cerere reconvențională însoțită de dobânzi moratorii — Aplicarea dreptului național — Constatarea nerespectării
            obligaților care decurg din contract — Dreptul Comisiei la rambursarea avansului, majorat cu dobânzi de întârziere la rata
            aplicată de Banca Centrală Europeană (art. 238 CE) (a se vedea punctele 87, 124, 213-216 și 288)
      2.                     Procedură jurisdicțională — Sesizarea Tribunalului în temeiul unei clauze compromisorii — Contrat supus dreptului național —
            Aplicarea unor dispoziții naționale în materie de competență — Excludere (art. 238 CE) (a se vedea punctul 88)
      3.                     Procedură jurisdicțională — Sesizarea Tribunalului în temeiul unei clauze compromisorii — Acțiune prin care se contestă temeiul
            creanței unei instituții în privința cocontractanților săi — Decizie a acestei instituții adoptată în scopul recuperării creanței
            respective — Decizie care constituie titlul executoriu — Natura juridică a unei asemenea decizii definită de Tratatul CE —
            Act atacabil în temeiul articolului 230 CE [art. 230 CE, 238 CE și 256 CE; Regulamentul nr. 1605/2002 al Consiliului, art. 72
            alin. (2)] (a se vedea punctele 93-96)
      4.                     Procedură jurisdicțională — Obiectul litigiului — Modificare pe parcursul judecății — Modificarea concluziilor acțiunii introduse
            ca urmare a adoptării unei decizii de către instituția pârâtă — Modificare care privește natura acțiunii — Interzicere [Regulamentul
            de procedură al Tribunalului, art. 48 alin. (2)] (a se vedea punctele 100-104)
      5.                     Procedură jurisdicțională — Sesizarea Tribunalului în temeiul unei clauze compromisorii — Acțiune prin care se contestă temeiul
            creanței unei instituții în privința cocontractanților săi — Cerere reconvențională care vizează recuperarea acestei creanțe —
            Adoptarea, în cursul judecății, a unei decizii a acestei instituții de recuperare a aceleiași creanțe — Interesul reclamantului
            și al pârâtei de a-și menține cererile (art. 238 CE) (a se vedea punctele 113-116 și 294-302)
      6.                     Procedură jurisdicțională — Prezentarea probelor — Termen — Depunere tardivă a propunerilor de probe — Condiții [Regulamentul
            de procedură al Tribunalului, art. 48 alin. (1)] (a se vedea punctul 143)
      7.                     Procedură jurisdicțională — Invocarea de motive noi pe parcursul procesului — Condiții — Completarea unui motiv existent și
            legătura strânsă cu acesta [Regulamentul de procedură al Tribunalului, art. 44 alin. 1 lit. (c) și art. 48 alin. (2)] (a se
            vedea punctul 199)
      8.                     Procedură jurisdicțională — Cerere de sesizare a instanței — Cerințe de formă — Identificarea obiectului litigiului — Expunere
            sumară a motivelor invocate — Cerere de reparare a prejudiciilor cauzate de o instituție comunitară — Cerere introductivă
            având ca obiect o despăgubire oarecare fără a aduce nicio precizare în această privință— Inadmisibilitate [Regulamentul de
            procedură al Tribunalului, art. 44 alin. (1) lit. (c)] (a se vedea punctele 221, 262 și 270)
      Obiectul 
      
         
               Cerere având ca obiect, pe de o parte, declararea ca nefondată a unei creanțe a Comisiei de 189 241,64 euro și, pe de altă
                  parte, obligarea Comisiei la emiterea unei „note de credit” în acest cuantum și, în sfârșit, obligarea Comisiei la plata cu
                  titlu de daune interese în principal a sumei de 212 597 de euro, iar în subsidiar a sumei de 230 025 de euro
               
            Dispozitivul 
      
         
                  1)
               
               
                  
               
               
                  	Respinge acțiunea formulată de Conseil scientifique international pour le développement des îles (Insula).
               
            
         
                  2)
               
               
                  
               
               
                  	Constată că nu mai este necesar să se pronunțe asupra fondului concluziilor reconvenționale formulate de Comisie în măsura
                     în care vizează obligarea Insula la plata sumei datorate, capital și dobânzi, în temeiul contractului Dias.Net.
                  
               
            
         
                  3)
               
               
                  
               
               
                  	Obligă Insula la plata către Comisie a sumei principale de 157 983,11 euro, la care se adaugă dobânzile moratorii de 2,75 %
                     pe an, începând cu 16 mai 2009 și până la plata integrală a sumei principale.
                  
               
            
         
                  4)
               
               
                  
               
               
                  	Insula suportă propriile cheltuieli de judecată, precum și pe cele efectuate de Comisie, inclusiv pe cele aferente procedurii
                     măsurilor provizorii.